5.11.2004 Den Europæiske Unions Tidende L 331/5 RÅDETS FORORDNING (EF) Nr. 1921/2004 af 25. oktober 2004 om ændring af forordning (EF) nr. 499/96 om åbning af forvaltning af fællesskabstoldkontingenter for visse fiskerivarer og for levende heste med oprindelse i Island RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) — I henhold til Rådets forordning (EF) nr. 499/96 af 19. marts 1996 om åbning af forvaltning af fællesskabstold- kontingenter for visse fiskerivarer og for levende heste med oprindelse i Island (1) blev der åbnet fællesskabstold- kontingenter for sådanne fiskerivarer og levende heste. (2) Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Slovakiets og Slove- niens (i det følgende benævnt »de tiltrædende stater«) deltagelse i Det Europæiske Økonomiske Samarbejdsom- råde blev vedtaget ved aftalen om udvidelse af EØS, der blev undertegnet mellem Fællesskabet og dets medlems- stater, Island, Liechtenstein, Norge og de tiltrædende stater den 14. oktober 2003. (3) I afventning af gennemførelsen af de fornødne proce- durer for EØS-udvidelsesaftalens vedtagelse, er der indgået en aftale i form af brevveksling om midlertidig anvendelse af FØS-udvidelsesaftalen. Denne aftale blev godkendt ved afgørelse 2004/368/EF Å). (4) — EØS-udvidelsesaftalen omfatter en tillægsprotokol til frihandelsoverenskomsten mellem EF og Island fra 1972, hvori der fastsættes et nyt fællesskabstoldkontin- gent for visse fiskerivarer. Dette toldkontingent bør åbnes. (5) Den fælles toldtarifs bundne sats for de pågældende fiske- rivarer er »fri« hvert år i perioden fra 15. februar til 15. L 75 af 23.3.1996, s. 8. ()) EFT EUT L 130 af 29.4.2004, s. 1. juni, og derfor er det ikke nødvendigt at benytte oven- nævnte toldkontingent i denne periode. (6) — Forordning (EF) nr. 499/96 bør ændres i overensstem- melse hermed. (7) — Da EØS-udvidelsesaftalen fik virkning fra den 1. maj 2004, bør denne forordning finde anvendelse fra samme dato og træde i kraft med øjeblikkelig virkning — UDSTEDT FØLGENDE FORORDNING: Artikel 1 I forordning (EF) nr. 499/96 foretages følgende ændringer: 1) I artikel 1 indsættes følgende stykke: »4. — Toldkontingentfordelen med løbenummer 09.0792 vil ikke blive indrømmet for varer, der angives til overgang til fri omsætning i perioden 15. februar til 15. juni« 2) Bilaget ændres som anført i bilaget til denne forordning. Artikel 2 I 2004 nedsættes den årlige toldkontingentmængde under løbe- nummer 09.0792 i forhold til den del af kontingentperioden i hele uger, der er forløbet inden den dato, der er nævnt i artikel 3, stk. 2. Artikel 3 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. maj 2004.